
TITLUL X: Asigurarile voluntare de sanatate
*) - TITLUL X intra în vigoare la 90 de zile de la publicare (n.n. - vezi art. 863 lit. c)

CAPITOLUL I: Dispozitii generale

Art. 339
În întelesul prezentului titlu, termenii si notiunile folosite au urmatoarea semnificatie:
a)asigurat - persoana care are un contract de asigurare încheiat cu asiguratorul si fata de care asiguratorul are obligatia ca la producerea riscului asigurat sa acorde indemnizatia sau suma asigurata conform prevederilor contractului de asigurare voluntara de sanatate;
b)asigurator - persoana juridica sau filiala autorizata în conditiile Legii nr. 32/2000 privind activitatea de asigurare si supravegherea asigurarilor, cu modificarile si completarile ulterioare, sa exercite activitati de asigurare, sa practice clasele de asigurari de sanatate din categoria asigurarilor de viata si/sau generale si care îsi asuma raspunderea de a acoperi cheltuielile cu serviciile medicale prevazute în contractul de asigurare voluntara de sanatate, precum si sucursala unei societati de asigurare sau a unei societati mutuale, dintr-un stat membru al Uniunii Europene sau apartinând Spatiului Economic European, care a primit o autorizatie de la autoritatea competenta a statului membru de origine în acest sens;
c)coplata pentru asigurari voluntare de sanatate de tip complementar - suma reprezentând diferenta dintre pretul de referinta utilizat în sistemul de asigurari sociale de sanatate si suma acceptata la plata de casele de asigurari din Fondul national unic de asigurari sociale de sanatate pentru serviciul acoperit partial din pachetul de servicii medicale de baza;
c)copiata pentru asigurari voluntare de sanatate de tip complementar - diferenta între tariful decontat de casa de asigurari de sanatate din Fondul national unic de asigurari sociale de sanatate si tariful maximal stabilit de Ministerul Sanatatii Publice, ca autoritate nationala în politica de preturi a serviciilor medicale, medicamentelor si dispozitivelor medicale;

(la data 25-sep-2006 Art. 339, litera C. din titlul X, capitolul I modificat de Art. I, punctul 35. din Ordonanta urgenta 72/2006 )
d)furnizor de servicii medicale - persoana fizica sau juridica autorizata de Ministerul Sanatatii Publice sa acorde servicii medicale în conditiile legii;
e)lista a furnizorilor agreati - totalitatea furnizorilor aflati în relatii contractuale cu asiguratori care practica asigurari voluntare de sanatate de tip suplimentar;
f)pachet de servicii medicale de baza - serviciile si produsele destinate prevenirii, diagnosticarii, tratamentului, corectarii si recuperarii diferitelor afectiuni, la care asiguratii au acces în totalitate, partial sau cu anumite limitari în volum ori în suma acoperita, în temeiul asigurarilor sociale de sanatate, conform prevederilor legale în vigoare;
g)persoane dependente - persoanele fizice aflate în întretinerea asiguratului si carora li se furnizeaza servicii medicale daca acest lucru este stipulat în contractul de asigurare voluntara de sanatate;
h)pret de referinta - pretul utilizat în sistemul de asigurari sociale de sanatate pentru plata unor servicii si produse din pachetul de servicii medicale de baza;
i)servicii medicale furnizate sub forma de abonament - servicii medicale preplatite pe care furnizorii le ofera în mod direct abonatilor si nu prin intermediul asiguratorilor, în afara serviciilor din pachetul de servicii medicale de baza din sistemul de asigurari sociale de sanatate.

Art. 340
(1)Asigurarile voluntare de sanatate reprezinta un sistem facultativ prin care un asigurator constituie, pe principiul mutualitatii, un fond de asigurare, prin contributia unui numar de asigurati expusi la producerea riscului de îmbolnavire, si îi indemnizeaza, în conformitate cu clauzele stipulate în contractul de asigurare, pe cei care sufera un prejudiciu, din fondul alcatuit din primele încasate, precum si din celelalte venituri rezultate ca urmare a activitatii desfasurate de asigurator si fac parte din gama asigurarilor facultative conform Legii nr. 136/1995 privind asigurarile si reasigurarile în România, cu modificarile si completarile ulterioare.
(2)Asiguratii pot primi indemnizatii atât pentru acea parte a cheltuielilor cu serviciile medicale care excedeaza pachetului de servicii medicale de baza acoperite de sistemul de asigurari sociale de sanatate, cât si pentru copiati, daca acest lucru este prevazut în contractul de asigurare voluntara de sanatate.
(3)Nu fac obiectul prezentei legi asigurarile pentru boli profesionale si accidente de munca si serviciile medicale furnizate sub forma de abonament.

Art. 341
(1)Asigurarile voluntare de sanatate pot fi, în sensul prezentei legi, asigurari de tip complementar si suplimentar.
(2)Asigurarile voluntare de sanatate de tip complementar suporta total sau partial plata serviciilor neacoperite partial din pachetul de servicii medicale de baza, copiati.
(3)Asigurarile voluntare de sanatate de tip suplimentar suporta total sau partial plata pentru orice tip de servicii necuprinse în pachetul de servicii medicale de baza, optiunea pentru un anumit personal medical, solicitarea unei a doua opinii medicale, conditii hoteliere superioare, alte servicii medicale specificate în polita de asigurare.

Art. 342
Sunt eligibile pentru serviciile oferite de sistemul de asigurari voluntare de sanatate orice persoane, cetateni români, cetateni straini sau apatrizi care au dreptul la pachetul de servicii medicale de baza în temeiul asigurarilor sociale de sanatate, conform prevederilor legale.

Art. 343
(1)Angajatorii, persoane fizice sau juridice, pot sa încheie contracte de asigurare voluntara de sanatate pentru angajatii lor, individual sau în grup, acordate ca beneficii aditionale la drepturile salariale ale acestora, în scopul atragerii si stabilizarii personalului angajat.
(2)În cadrul asigurarilor voluntare de sanatate raporturile dintre asigurat si asigurator, precum si drepturile si obligatiile acestora se stabilesc prin vointa partilor, sub forma pachetelor de servicii, si sunt mentionate în contractul de asigurare voluntara de sanatate.

Art. 344
Înfiintarea, autorizarea si functionarea asiguratorilor care practica asigurari voluntare de sanatate se desfasoara în conformitate cu prevederile legislatiei care reglementeaza activitatea de asigurari.

CAPITOLUL II: Contractul de asigurare voluntara de sanatate

Art. 345
Contractul de asigurare voluntara de sanatate trebuie sa cuprinda, pe lânga elementele obligatorii, si urmatoarele elemente:
a)lista si volumul de acoperire ale copiatilor pentru asigurari voluntare de sanatate de tip complementar, în conformitate cu pretul de referinta stabilit de Casa Nationala de Asigurari de Sanatate;
b)lista serviciilor din asigurarea voluntara suplimentara;
c)lista furnizorilor agreati;
d)modalitatea de contactare a acestora, direct sau prin intermediul unui departament de asistenta a asiguratilor;
e)drepturile si obligatiile partilor, cu evidentierea clara a riscului de îmbolnavire individual;
f)modalitatile de decontare a serviciilor medicale;
g)modalitatile de încetare a valabilitatii contractului;
h)modalitatile de solutionare a eventualelor litigii.

Art. 346
Asiguratorii sunt obligati ca la încheierea contractului de asigurare voluntara de sanatate sa ofere asiguratului toate informatiile necesare privind drepturile si obligatiile rezultând din contract, în vederea protejarii intereselor asiguratilor.

Art. 347
(1)Asiguratorul poate solicita, la initierea contractului de asigurare, pe cheltuiala proprie si cu consimtamântul pacientului, informatii privind starea de sanatate a asiguratului, precum si efectuarea unui examen medical pentru evaluarea starii de sanatate a solicitantului de catre un furnizor de servicii medicale desemnat de acesta.
(2)Informatiile cuprinse în contractul de asigurare voluntara, precum si informatiile privind starea de sanatate a asiguratului au caracter confidential si nu pot fi divulgate unor terti de catre asiguratorii care practica asigurari voluntare de sanatate sau persoanele fizice/juridice care, prin natura relatiilor de serviciu, cum ar fi controlor, auditor si alte asemenea functii, intra în posesia informatiilor în cauza, cu exceptia cazurilor prevazute de lege.
(3)Prin contract, asiguratorul care practica asigurari voluntare de sanatate de tip suplimentar poate restrictiona pentru acest tip de asigurare accesul asiguratului, partial sau în totalitate, la anumiti furnizori de servicii si poate conditiona utilizarea unor servicii în caz de îmbolnavire de efectuarea prealabila a unor controale periodice profilactice sau de utilizarea unor anumiti furnizori agreati.
(4)Asiguratorii care comercializeaza asigurari voluntare de sanatate complementare sunt obligati sa achite coplata conform contractului cu asiguratul oricarui furnizor de servicii aflat în relatie contractuala cu casele de asigurari si nu pot restrictiona pentru acestea accesul asiguratilor.

CAPITOLUL III: Relatia furnizorilor de servicii medicale cu societatile de asigurari voluntare de sanatate

Art. 348
(1)Toti furnizorii care presteaza servicii medicale pentru asigurarile voluntare de sanatate trebuie sa fie autorizati de Ministerul Sanatatii Publice, în baza reglementarilor în vigoare. Pentru prestarea serviciilor care intra sub incidenta asigurarilor de sanatate de tip complementar, furnizorii de servicii medicale trebuie sa fie în relatie contractuala cu casele de asigurari.
(2)Furnizorii de servicii medicale care sunt în relatie contractuala cu casele de asigurari au obligatia de a accepta coplata de la asiguratorii autorizati de a presta asigurari voluntare de sanatate de tip complementar sau, prin exceptie, de la asigurati, în conformitate cu lista copiatilor si valoarea ce poate fi acoperita prin sistemul asigurarilor voluntare de sanatate.
(3)Furnizorii de servicii medicale care sunt în relatie contractuala cu casele de asigurari au dreptul de a încheia contracte si cu asiguratorii autorizati de a presta asigurari voluntare de sanatate de tip suplimentar.

Art. 349
(1)Furnizorii de servicii medicale sunt obligati sa elibereze documente justificative de decontare (factura, chitanta) pentru serviciile medicale prestate acoperite prin asigurarile voluntare de sanatate.
(2)În cazul în care nu exista un contract încheiat între asigurator si furnizorii de servicii medicale, decontarea cheltuielilor se va face pe baza documentelor justificative emise de furnizorul de servicii medicale.
(3)Unitatile sanitare publice au obligatia de a respecta, în relatia cu asiguratorii, tarifele maximale privind asigurarile suplimentare de sanatate, aprobate prin ordin al ministrului sanatatii publice. 

(la data 16-nov-2006 Art. 349, alin. (3) din titlul X, capitolul III a fost reglementat de Ordinul 1376/2006 )

(4)Furnizorii privati pot stabili, prin negociere, alte tarife decât cele mentionate la alin. (3).

Art. 350
(1)Comisia de Supraveghere a Asigurarilor supravegheaza activitatea asiguratorilor autorizati sa practice asigurari voluntare de sanatate în conformitate cu prevederile legale.
(2)Fiecare asigurator autorizat sa practice asigurarile voluntare de sanatate are obligatia, în vederea încheierii contractelor de asigurare de acest tip, sa obtina avizarea de catre directia de specialitate din cadrul Ministerului Sanatatii Publice a listei furnizorilor de servicii medicale agreati, altii decât cei aflati deja în relatie contractuala cu casele de asigurari de sanatate, si sa reactualizeze aceasta lista înaintea contractarii unui nou furnizor.
(3)Lista copiatilor si pretul de referinta pentru serviciile din pachetul de servicii medicale de baza acoperite partial se stabilesc anual de Casa Nationala de Asigurari de Sanatate cu avizul Ministerului Sanatatii Publice.

(la data 25-sep-2006 Art. 350, alin. (3) din titlul X, capitolul III abrogat de Art. I, punctul 36. din Ordonanta urgenta 72/2006 )

Art. 351
(1)În baza contractului încheiat cu furnizorii de servicii, asiguratorii au dreptul de a verifica, prin experti autorizati de Ministerul Sanatatii Publice si organizatiile profesionale, direct sau prin interpusi, calitatea serviciilor prestate asiguratilor.
(2)Întreaga responsabilitate a actului medical ramâne în seama furnizorilor de servicii medicale si farmaceutice.

Art. 352
Diferendele survenite între asigurator si furnizorii de servicii medicale se solutioneaza pe cale amiabila. În cazul imposibilitatii rezolvarii pe cale amiabila, litigiile se aduc la cunostinta directiei de specialitate din cadrul Ministerului Sanatatii Publice si a Comisiei de Supraveghere a Asigurarilor, care vor încerca medierea diferendului. În caz de esec al medierii, diferendele sunt deduse instantelor judecatoresti legal competente.

Art. 353
Plângerile privind calitatea serviciilor medicale formulate direct de catre asigurati sau prin intermediul asiguratorilor autorizati sa practice asigurari voluntare de sanatate se adreseaza Ministerului Sanatatii Publice si sunt notificate Comisiei de Supraveghere a Asigurarilor.

CAPITOLUL IV: Dispozitii finale si sanctiuni

Art. 354
Asiguratorii care în prezent practica asigurari de sanatate facultative sunt obligati sa se conformeze prevederilor art. 350 alin. (2) în termen de 90 de zile de la data publicarii prezentei legi în Monitorul Oficial al României, Partea I.

Art. 355
(1)Divulgarea cu intentie a informatiilor privind starea de sanatate a asiguratilor de catre un salariat al asiguratorului, fara consimtamântul asiguratului, constituie infractiune si se pedepseste cu închisoare de la 3 luni la 2 ani sau cu amenda de la 25.000 lei (RON) la 50.000 lei (RON).
(2)Daca fapta prevazuta la alin. (1) a fost savârsita din culpa, pedeapsa este închisoarea de la o luna la un an sau amenda de la 25.000 lei (RON) la 50.000 lei (RON).

Art. 356
(1)Încalcarea prevederilor art. 350 alin. (2) si ale art. 354 de catre asiguratorii autorizati sa practice asigurari voluntare de sanatate constituie contraventie si se sanctioneaza cu amenda de la 25.000 lei (RON) la 50.000 lei (RON).
(2)Constatarea contraventiilor si aplicarea sanctiunilor contraventionale se fac de catre personalul împuternicit al Comisiei de Supraveghere a Asigurarilor.

Art. 357
Dispozitiile art. 356 se completeaza cu prevederile Ordonantei Guvernului nr. 2/2001 privind regimul juridic al contraventiilor, aprobata cu modificari si completari prin Legea nr. 180/2002, cu modificarile si completarile ulterioare.

Art. 358
Ministerul Sanatatii Publice si Comisia de Supraveghere a Asigurarilor vor elabora împreuna sau separat, dupa caz, norme metodologice de aplicare a prezentului titlu în termen de 90 de zile de la data intrarii în vigoare a acestuia.

Art. 359
Lista copiatilor si pretul de referinta pentru serviciile din pachetul de servicii medicale de baza acoperite partial, mentionate la alin. (3) al art. 350, se stabilesc anual de Casa Nationala de Asigurari de Sanatate, cu avizul Ministerului Sanatatii Publice, si vor fi aprobate prin ordin al presedintelui Casei Nationale de Asigurari de Sanatate, în termen de 90 de zile de la data intrarii în vigoare a prezentului titlu.
Lista copiatilor si pretul de referinta pentru serviciile din pachetul de servicii medicale de baza acoperite partial se stabilesc prin Contractul-cadru privind conditiile acordarii asistentei medicale în cadrul sistemului de asigurari sociale de sanatate.

(la data 25-sep-2006 Art. 359 din titlul X, capitolul IV modificat de Art. I, punctul 37. din Ordonanta urgenta 72/2006 )

Art. 360
La data intrarii în vigoare a prezentului titlu se abroga Legea asigurarilor private de sanatate nr. 212/2004, publicata în Monitorul Oficial al României, Partea I, nr. 505 din 4 iunie 2004, cu modificarile ulterioare.
*) - TITLUL X intra în vigoare la 90 de zile de la publicare (n.n. - vezi art. 863 lit. c)
